Document ID: /roh_data/filtered/fineweb-2-filterrobots_roh.jsonl.gz/16878

Che quellas trais persunas èn tuttas da la vischnanca da Trun ha fatg surstar Dumneni Tomaschett, il president da la vischnanca da Trun ed el tschertga il discus cun questa organisaziun. Duas da quellas trais persunas che han disditg lur plazza han fatg quai suenter che la Spitex Cadi ha pladì in nov tgirunz sco maun dretg da la manadra da la Spitex.
Tgirunz giauda cumplaina fidanza
Quest nov tgirunz giauda dentant la cumplaina fidanza da la manadra sco era da la suprastanta da la Spitex. Sco quai ch’il vicepresident da la Spitex Cadi Beat Candinas di, funcziunescha l’organisaziun vinavant e quai a moda optimala. El deploreschia dentant che persunas fidadas bandunian la Spitex.